Ga gona diphetogo dipe tebang le metsamao ya leruo
Lephata la temo thuo le itsise setshaba gore taolo e e duleng kgwedi ya Moranang e le lesome le bobedi, tebang le metsamao ya leruo le le tlhako e e maphata le ditswa-leruong leo mo kgaolong ya Zone 11 ga e a fetoga ka gope. Se se ganetsa magatwe a a duleng mo metsweding ya dikgang e e akaretsang Facebook, tsa gore taolo eo e fetotswe. Mogolwane wa tsa kanamiso mahoko a lephata la temo thuo, Rre Geoffrey Pheko o rurifaditse se, mme a kopa setshaba gore se seka sa hereetsega maikutlo le gore ga gona le diphetogo dipe hela, sechaba se tlaa itsesewe. Kgaolo ya Zone 11 e akaretsa Kgatleng, Kweneng, Borwa Botlhaba le Borwa. BOKHUTLO